Hvis du er ansat på en arbejdsplads, hvor der er kollektiv ferielukning, kan du i nogen tilfælde få dagpenge, mens virksomheden er lukket. For at få dagpenge ved ferielukning skal du: Være forhindret i at arbejde, fordi arbejdspladsen har kollektiv ferielukningHave afholdt al din optjente ferieTilmelde dig jobcentret og stå til rådighed for arbejdsmarkedet – også selvom det blot er for et par dageOpfylde betingelserne for at kunne få dagpengeHvis du opfylder betingelserne, kan du få udbetalt dagpenge for de hverdage, hvor du ellers ville have fået løn fra din arbejdsgiver. Du kan som udgangspunkt ikke få dagpenge på søn- og helligdage (f.eks. 1. og 2. juledag samt nytårsdag). Arbejdsgiveren skal i videst muligt omfang sikre, at du har optjent betalt ferie, som skal reserveres til kollektive ferielukninger. Gør arbejdsgiveren ikke det, skal arbejdsgiveren betale dig løn for dagene i den kollektive ferielukning.